फ्लाईओवर के नीचे से गुजर रहे वाहन चपेट में आए; 3 घायल
Mumbai Pune Expressway Road Accident - Oil Tanker Catches Fire Near Lonavala. पुणे-मुंबई एक्सप्रेसवे पर लोनावला के पास एक ऑइल टैंकर पलट गया, जिससे भीषण आग लग गई ।स्थिति से निपटने और घटना से जुड़े संभावित जोखिमों को कम करने के लिए आपातकालीन प्रतिक्रिया टीमों को जुटाया गया है।
मुंबई-पुणे एक्सप्रेस वे पर मंगलवार को एक केमिकल से भरा टैंकर पलट गया, जिससे इसमें आग लग गई। हादसे में 4 लोगों की मौत हो गई, जबकि 3 घायल हैं। घटना दोपहर 12 बजे खंडाला बाईपास स्थिति एक फ्लाईओवर की है।
रिपोर्ट्स के मुताबिक, चंद मिनटों में पूरा टैंकर जलकर खाक हो गया। इससे निकल रहा केमिकल फ्लाईओवर के नीचे तक गिर रहा था। केमिकल जहां-जहां पहुंचा आग वहां तक फैलती गई।
हादसे के दौरान टैंकर में सवार दो लोग और फ्लाईओवर के नीचे से गुजर रहे दो बाइक सवार आग की चपेट में आ गए। जिसके कारण उनकी मौत हो गई। फ्लाईओवर के नीचे कुछ वाहन भी आग की चपेट में आए हैं। घायलों को सोमाटणे स्थित पवना अस्पताल में भर्ती कराया गया है।
घटना के बाद मुंबई और पुणे जाने वाले ट्रैफिक को पूरी तरह से रोक दिया गया। इससे कई किलोमीटर तक वाहनों की कतार लग गई। पुलिस ने घटना की जानकारी मिलने के बाद फायर फाइटर को बुलाया। आग पर काबू पा लिया गया है।
घटना से जुड़ी 6 तस्वीरें देखें...
डिप्टी CM फडणवीस बोले- ट्रैफिक चालू किया जा रहा है
महाराष्ट्र के डिप्टी CM देवेंद्र फडणवीस ने घटना पर दुख व्यक्त किया। उन्होंने ट्वीट करते हुए लिखा, मुंबई-पुणे हाईवे पर हादसे में 4 लोगों की मौत की घटना बेहद दुर्भाग्यपूर्ण है। मैं उन्हें श्रद्धांजलि अर्पित करता हूं। घायलों के जल्द स्वस्थ होने की कामना करता हूं।
फडणवीस ने आगे कहा- राज्य पुलिस बल, राजमार्ग पुलिस, आईएनएस शिवाजी, फायर ब्रिगेड की टीमें मौके पर हैं और अब आग पर काबू पा लिया गया है। एक तरफ का ट्रैफिक बहाल कर दिया गया है, वहीं दूसरी तरफ भी जल्द शुरू हो जाएगा। राज्य सरकार स्थिति पर पैनी नजर बनाए हुए है।
यह खबर भी पढ़ें...
सतपुड़ा भवन में लगी आग 20 घंटे बाद काबू:यहां के सभी दफ्तरों में आज अवकाश
भोपाल में मध्यप्रदेश सरकार के दूसरे सबसे बड़े सतपुड़ा भवन में सोमवार शाम 4 बजे लगी आग मंगलवार दोपहर 12 बजे तक पूरी तरह बुझाई जा सकी। मंगलवार सुबह 8 बजे तक टीम ने आग पर काबू पा लिया था, लेकिन छठे फ्लोर से धुआं उठ रहा था। इसी फ्लोर में सुबह 9.25 बजे फिर आग भड़क गई। पढ़ें पूरी खबर...